Gitarist Ryan Peake i Nickelback under konsert.
**Nickelback** er et canadisk rockeband. Bandet startet i 1995 som et coverband i Hanna, 215 kilometer nord for Calgary i Canada. De fikk navnet etter Mike Kroeger, broren til Chad Kroeger, som jobbet på en kaffebar. Han sa hver gang han skulle gi pengene tilbake; «here's your nickel back» (oversatt: «her er vekslepengene dine»).

Historie
--------

Bandets opprinnelige medlemmer Chad Kroeger, Mike Kroeger, Ryan Peake og Brandon Kroeger var leie av å spille andres låter. Chad Kroeger begynte derfor å skrive sine egne låter. De satset på å spille en fin blanding av post-rock, rock og hardrock. Chad lånte penger av sin stefar, og fikk hjelp av sin venn Joey Moi. De fikk låne innspillingsstudioet hans, og fikk spilt inn sin første EP, *Hesher*, i 1996 som bare solgte 8 kopier. Senere samme år kom deres debutalbum *Curb* ut. 

Det gikk hele fire år før oppfølgeren *The State* ble gitt ut, og i mellomtiden hadde Ryan Vikedal tatt overs som trommeslager. Det nye albumet solgte bedre enn det første, men det var det tredje albumet, *Silver Side Up*, som ga bandet det store gjennombruddet året etter med god hjelp av singelen «How You Remind Me» som ble nummer en på Billboard Hot 100. 

Cirka seks måneder før utgivelsen av deres siste album *All the Right Reasons*, byttet bandet nok en gang trommeslager. Daniel Adair, tidligere trommeslager i 3 Doors Down tok da over for Ryan Vikedal. I et intervju sier Vikedal at bandet presset han ut ved å klage på at han ikke var den rette typen trommeslager.

Bandets album *All the Right Reasons* ble gitt ut i 2005. Albumet vant tre priser under Billboard Music Awards og en pris under American Music Awards. I 2008 kom albumet *Dark Horse*, et album som blant annet inneholder hitene «Burn It to the Ground», «If Today Was Your Last Day», «I'd Come for You» og «This Afternoon». 

Nickelback blir jevnlig spottet for å lage eksepsjonelt middelmådig musikk, både i nettsamfunn og etablerte medier, eksempelvis i den animerte komiserien Familien Griffin.

Medlemmer
---------

* Chad Kroeger – vokalist og gitar
* Ryan Peake – gitarist og bakgrunnsvokalist
* Mike Kroeger – bassist
* Daniel Adair – trommis og bakgrunnsvokalist

### Tidligere medlemmer

* Brandon Kroeger – trommeslager
* Ryan Vikedal – trommeslager

Diskografi
----------

### Diskografi

* *Hesher* (1996) (EP)
* *Curb* (1996) – nyutgitt i 2002
* *The State* (2000) – gull
* *Silver Side Up* (2001) – 6x platina
* *The Long Road* (2003) – 3x platina
* *All the Right Reasons* (2005) – 3x platina
* *Dark Horse* (2008)
* *Here and Now* (2011)
* *No Fixed Address* (2014)
* *Feed the Machine* (2017)
* *Get Rollin'* (2022)

### DVD

* *Nickelback: Live At Home* (2002)
* *Nickelback: The Videos* (2003)
* *Nickelback: Photo Album* (2005)
* *Nickelback: Pictures* (2006)

Eksterne lenker
---------------

* (en) Offisielt nettsted Rediger på Wikidata

* (en) Nickelback – kategori av bilder, video eller lyd på Commons Rediger på Wikidata

* (en) Nickelback – galleri av bilder, video eller lyd på Commons Rediger på Wikidata
* (en) Nickelback på Internet Movie Database Rediger på Wikidata
* (en) Nickelback på Apple Music Rediger på Wikidata

* (en) Nickelback på Discogs Rediger på Wikidata

* (en) Nickelback på MusicBrainz Rediger på Wikidata

* (en) Nickelback på SoundCloud Rediger på Wikidata

* (en) Nickelback på Spotify Rediger på Wikidata

* (en) Nickelback på Songkick Rediger på Wikidata

* (en) Nickelback på Last.fm Rediger på Wikidata

* (en) Nickelback på Genius — sangtekster Rediger på Wikidata

* (en) Nickelback på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Canadian Encyclopedia **·** BIBSYS **·** VIAF **·** GND **·** LCCN **·** ISNI **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |